**Ploua in provincii**

*Ovidiu Genaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ploua in provincii delicat si

huliganic creste iarba pe sub unghii

si noi citim cu lacomie carti despre

fluxul si refluxul puterii e vreme

de prins molii prin odai (moarte prin

aplauze) 10 noiembrie umilitul

trage intr-un car un singur sac cu cartofi

la lumina literei imbatranesc arta roade

pilonii societatii impartite pe clase

iar fac confuzii iar sunt nebunul terente

din targul de paianta iar arunc un

pumn de naftalina asupra cuiburilor

de nobili hei ploua peste magazii

pe testamente si pe mosteniri uitate

peste rotile neunse ale unui sfarsit de veac

si eu nu gasesc macar un cuvant de adio

pentru cei morti bombanesc urat

printre plopii galbeni din odaie

pun mana pe carti si foile pica